Vladislav Skarić

Vladislav Skarić (10. 6. 1869. Sarajevo - 6. 8. 1943, Sarajevo), historičar i geograf, akademik SANU od 1935.

 Biografija
Vladimir Skarić je rođen u srpskoj trgovačkoj porodici u Sarajevu 1869. Njegov otac bio je Kosta Skarić, trgovac duhanom. Trgovinom se obogatio i sagradio jednu od najvećih kuća u Sarajevu toga doba (Rodna kuća Vladislava Skarića). U toj kući kod hotela Evrope, koja je proglašena za nacionalni spomenik Bosne i Hercegovine, danas se nalazi muzej savremene umjetnosti.  Vladimir je zapamtio zadnje godine osmanske vladavine u BiH i bio je među prvim Srbima iz Bosne i Hercegovine koji je stekao fakultetsko obrazovanje. Osnovnu školu i dva razreda gimnazije završio je u Sarajevu, a ostatak gimnazije u Sremskim Karlovcima. Poslije završene gimnazije studirao je historiju i geografiju u Grazu. Radio je kao profesor u srednjim školama u Banjoj Luci i Sarajevu.

Iako prvi njegov rad datira iz 1895, Skarić se sa značajnijim radovima javlja od 1909. Bio je aktivista srpskog narodnog pokreta toga doba, pisao je za srpski časopis Bosanska vila, i bio jedan od osnivača Srpskog kulturno prosvjetnog društva Prosvjeta. Kao istaknutog srpskog intelektualca, austrougarske vlasti ga hapse zajedno sa velikim brojem Srba odmah nakon atentata 1914. Prvi svjetski rat je proveo u austrougarskom zatočeništvu.

Od 1919. postao je kustos, a od 1926. do 1936. bio je direktor Zemaljskog muzeja Bosne i i Hercegovine. U Glasniku Zemaljskog muzeja je objavio svoje najvažnije radove. Pred Drugi svjetski rat je izvršio popis predmeta Muzeja Stare srpske pravoslavne crkve na Baščaršiji, a 1939. je zajedno sa Đokom Mazalićem i Darinkom Despić otvorio nove prostorije i novu postavku muzeja u crkvi.

Bavio se svim periodima historije BiH, ali je najviše doprinio proučavanju osmanskog perioda. Sam je naučio turski jezik, koji je neophodan za razumijevanje izvora za historiju osmanskog perioda.

 Radovi 
 Iz trgovačkih tevtera i pisama,  
 Iz stare mahale i čaršije, 
 Popis bosanskih spahija  
 Mula Mustafa Bašeskija sarajevski hroničar 18. vijeka,  
 Sarajevo i njegova okolina od najstarijih vremena do austrougarske okupacije,  
 Srpski pravoslavni narod i crkva u Sarajevu u 17. i 18. vijeku... 
 Porijeklo pravoslavnog stanovništva u BiH 
 Trebinje u 18. vijeku: sa dvije karte u tekstu,  
 Borač, 
 Staro rudarsko pravo i tehnika u Srbiji i Bosni 
 Stari turski rukopis o rudarskim poslovima i terminologiji
 O geografskoj nomenklaturi Bosne i Hercegovine

 Literatura o Vladislavu Skariću 
 Hamdija Kapidžić, Vladislav Skarić (1869-1943), Godišnjak Društva istoričara Bosne i Hercegovine 1, Sarajevo 1949, 233-235.
 Tihomir Glavaš, Skarić Vladislav, AL BiH, Tom I, Sarajevo 1988, 162.
 Đuro Tošić, Skarić Vladislav, “Enciklopedija srpske istoriografije (Priredili Sima Ćirković i Rade Mihaljčić)”, Knowledge, Beograd 1997, 637-638.

 Reference 

 Vanjski linkovi 
 Trebinje u 18. vijeku: sa dvije karte u tekstu
 Stari turski rukopis o rudarskim poslovima i terminologiji

Kategorija:Članovi SANU
Kategorija:Biografije, Sarajevo
Kategorija:Bosanskohercegovački historičari
Kategorija:Rođeni 1869.
Kategorija:Umrli 1943.
Kategorija:Jugoslavenski historičari